**ΕΝΟΤΗΤΑ 4**

**ΘΕΜΑ:** «Ένας φίλος σας που μένει μακριά σας γράφει ότι πρόκειται να εγκαταλείψει το σχολείο. Γράψτε του μια απάντηση τονίζοντας τους λόγους για τους οποίους πρέπει να το συνεχίσει».

**ΣΧΕΔΙΑΓΡΑΜΜΑ ΕΚΘΕΣΗΣ**

**Πρόλογος –** Χαρά που έλαβα το γράμμα του. Έκπληξη και στεναχώρια για την απόφασή του.

**Κύριο μέρος**

**1η παράγραφος – Τι μας προσφέρει το σχολείο**

* Στο σχολείο αποκτάμε εφόδια και βάσεις για το μέλλον. Μας εξασφαλίζει επαγγελματικά. Αν το εγκαταλείψει, θα είναι **άνεργος** ή θα υποαπασχολείται σε όλη του τη ζωή, αφού το απολυτήριο Γυμνασίου θεωρείται πλέον απαραίτητο προσόν.
* Το σχολείο αποτελεί ένα σταθερό και υγιές περιβάλλον. Βρισκόμαστε μαζί με συνομηλίκους μας και με καθηγητές, που νοιάζονται για μας. Έξω υπάρχουν πολλοί **κίνδυνοι.**
* Είναι ο **μικρόκοσμος** της κοινωνίας. Εδώ μαθαίνουμε τα δικαιώματα και τις υποχρεώσεις μας, να συμπεριφερόμαστε με βάση **κανόνες**και να πειθαρχούμε. Έτσι, **ωριμάζουμε.**

**2η παράγραφος – Τι μας προσφέρει το σχολείο (συνέχεια)**

* Στο σχολείο **κοινωνικοποιούμαστε**. Αποκτάμε καινούριους **φίλους**και μαθαίνουμε να συνυπάρχουμε με άλλα άτομα, να συνεργαζόμαστε και να μοιραζόμαστε μαζί τους πράγματα κι εμπειρίες.
* Διευρύνει τους πνευματικούς μας ορίζοντες. Σκεφτόμαστε, εκφραζόμαστε κι αποκτάμε **γνώσεις**πάνω σε διάφορα αντικείμενα.
* Μας βοηθά να ανακαλύψουμε τις κλίσεις, τις ικανότητες και τα**ενδιαφέροντά**μας και να γίνουμε ολοκληρωμένες προσωπικότητες.

**Επίλογος** – Προτροπή να ξανασκεφτεί την απόφασή του και να μην εγκαταλείψει το σχολείο.

ΠΡΟΣΟΧΗ:Στην **επιστολή** γράφουμε πάνω δεξιά τον **τόπο και την ημερομηνία** , ενώ κάτω αριστερά την **προσφώνηση**, δηλαδή :

        Οινόη, 14 Μαρτίου 2018

Αγαπημένε μου φίλε / Δημήτρη,

Στο τέλος γράφουμε την **αποφώνηση:**  Με αγάπη,

Μάνος